આ આખી વિધિમાં આપણે સામેની પાર્ટી ગૂગલ તેઝ યૂઝર છે કે નહીં એટલું જ જાણવાની જરૂર રહે છે, તે પછી તેમનો મોબાઇલ નંબર, યુપીઆઇ આઇડી વગેરે કશું જ જાણવાની કે એપને જણાવવાની જરૂર રહેતી નથી. આમ જુઓ તો, દુકાનદારે પોતાના યુપીઆઇ કે ભારત ક્યુઆર કોડનું સ્ટીકર મૂકી દીધું હોય તો પણ આપણે માટે રકમની ચુકવણી આ કેશ મોડ કરતાં પણ વધુ સહેલી બને કારણ કે તેમાં દુકાનદારે પોતાના સ્માર્ટફોનને હાથ પણ અડાડવાની જરૂર રહેતી નથી.